มันนี่ทูเดย์
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย (ทีเอ็มบี) เปิดเผยว่า
26 มี.ค. 2559

ทหารไทยออกหุ้นกู้ไม่ด้อยสิทธิ
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย (ทีเอ็มบี) เปิดเผยว่า ธนาคารออกหุ้นกู้ไม่ด้อยสิทธิไม่มีหลักประกันในสกุลเงินเหรียญสหรัฐนำเสนอต่อนักลงทุนเอเชียและยุโรป โดยผ่านสาขาเกาะเคย์แมนตั้งแต่วันที่ 23 มี.ค. 2559 ในวงเงิน 300 ล้านเหรียญ สหรัฐ กำหนดไถ่ถอนในเดือน ต.ค. 2564 โดยได้รับการจัดอันดับความน่าเชื่อถือ Baa2 จากมูดี้ส์ BBB- จากเอสแอนด์พี และ BBB- โดยฟิทช์ เรทติ้งส์ นับเป็นการออกหุ้นกู้ไม่ด้อยสิทธิไม่มีหลักประกันในสกุลเหรียญสหรัฐชุดแรกที่ออกโดยทีเอ็มบี และเป็นหุ้นกู้ชุดแรกที่ออกโดยธนาคารไทยนับตั้งแต่ปี 2557
ทั้งนี้ หุ้นกู้ไม่ด้อยสิทธิชุดนี้กำหนดราคาไว้ที่ 170 เบสิสพอยต์ (1.7%) เหนือพันธบัตรอายุ 5 ปี ของรัฐบาลสหรัฐ การถือครองหุ้นกู้จะอยู่ในสกุลเงินเหรียญสหรัฐอัตราดอกเบี้ย (Coupon Rate) 3.108% ต่อปี โดยมีสัดส่วนการนำเสนอต่อนักลงทุนในเอเชีย 82% และยุโรป 18% และประเภทนักลงทุนจำแนกเป็นผู้จัดการกองทุน 69% ธนาคาร 12% บริษัทประกัน 11% และไพรเวตแบงก์ 8%
หุ้นกู้ไม่ด้อยสิทธิไม่มีหลักประกัน สกุลเงินเหรียญสหรัฐของทีเอ็มบีชุดนี้ มีเอชเอสบีซี ไอเอ็นจี และสแตนดาร์ดชาร์เตอร์ดร่วมกันเป็นผู้จัดการและจัดจำหน่าย